Die Kieserslys moet so akkuraat en inklusief as moontlik wees, en kiesers se besonderhede moet korrek wees. Dit beteken dat die Kieserslys voortdurend bygewerk moet word.
Nuwe kiesers moet by die Kieserslys gevoeg word. Dit sluit almal in wat die ouderdom van 16 bereik, enigiemand wat 'n Suid-Afrikaanse burger word en enige Suid-Afrikaanse burgers wat nog nie voorheen geregistreer was nie.
Kiesers moet hulle besonderhede laat bywerk, byvoorbeeld indien hulle van adres verander het, of indien 'n vrou se van verander het omdat sy intussen getroud is.
Name moet ook van die Kieserslys verwyder word, byvoorbeeld die name van mense wat oorlede is ('n doodsertifikaat moet getoon word) of mense wat geëmigreer het.
Om jou registrasiebesonderhede te verander, moet jy na jou plaaslike Munisipale Verkiesingskantoor toe gaan.
Onbekende staatstaal of akroniem Kyk in die WOORDELYS?